Útgerðarfyrirtækið Samherji segist hafa látið kanna þau gögn sem WikiLeaks hefur birt um félagið , en þar sé aðallega um að ræða mikið magn pósta úr pósthólfi Jóhannesar Stefánssonar uppljóstrara . Samherji segir að Jóhannes hafi handvalið tölvupósta og aðeins afhent um 42% af tölvupóstunum . Tekið er fram að tölvupóstarnir úr pósthólfi Jóhannesar séu þau gögn sem fjölmiðlar hafi stuðst við í umfjöllun um starfsemi félaga sem tengjast Samherja í Namibíu . „ Þetta sést glögglega á meðfylgjandi grafi , “ segir Samherji í tilkynningunni . Þetta graf birtir Samherji með tilkynningunni . Graf / Samherji Segja þetta vekja upp fleiri spurningar „ Sú aðferð sem hér hefur verið beitt , að handvelja tölvupósta , hlýtur að vekja upp fleiri spurningar en hún svarar . Þeir fjölmiðlar sem fjallað hafa um málið þurfa líka að velta fyrir sér hvort þeir hafi aðeins séð þau gögn sem styðja frásögn heimildarmannsins en ekki heildarmyndina , “ segir ennfremur í tilkynningu Samherja .